|  |  |
| --- | --- |
| Prvi.jpg  |   22. IX 2025. Број/No. **308/25**  |
|  |  |

|  |
| --- |
| САОПШТЕЊЕ ЗА МЕДИЈЕ |
| **септембар 2025.** |

**Просјечна нето плата у августу 1 555 КМ**

**Реалан раст плате на годишњем нивоу 5,5%**

Просјечна мјесечна нето плата у Републици Српскојисплаћена у августу 2025. године износила је1 555 КМ и у односу на јул 2025. године, номинално је мања за 0,1%, a реално је остала на истом нивоу, док је у односу на исти мјесец претходне године номинално већа за 10,2%, а реално за 5,5%. Просјечна мјесечна бруто плата износила је 2 392 КМ.

Посматрано по подручјима, у августу 2025. године највиша просјечна нето плата исплаћена је у подручју *Стручне, научне и техничке дјелатности* и износила је 1 954 КМ, а најнижа просјечна нето плата у августу 2025. године исплаћена је у подручју *Саобраћај и складиштење*,1 210 КМ.

У августу 2025. године, у односу на август 2024, сва подручја забиљежила су номинални раст нето плате, од чега највише у подручјима *Стручне, научне и техничке дјелатности* 18,9%, *Образовање* 14,9% и *Јавна управа и одбрана; обавезно социјално осигурање* 14,5%.

 KM



Графикон 1. Просјечна нето плата по мјесецима

**Мјесечна инфлација у августу 2025. године -0,1%**

**Годишња инфлација (VIII 2025/VIII 2024) 4,5%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у августу 2025. године у односу на претходни мјесец у просјеку су ниже за 0,1%, док су у односу на исти мјесец претходне године у просјеку више за 4,5%. Од 12 главних одјељака производа и услуга, више цијене на годишњем нивоу забиљежене су у девет, ниже цијене у два, док су цијене у једном одјељку остале на истом нивоу.

Највећи годишњи раст цијена у августу 2025. године, забиљежен је у одјељку *Храна и безалкохолна пића* 9,2%, усљед раста цијена у групама Беазалкохолна пића од 43,2%, Воће од 15,6% и Уља и масноће од 11,6%, затим у одјељку *Здравство* 7,9%, усљед виших цијена у групи Медицинске услуге од 37,9%, потом у одјељку *Ресторани и хотели* 6,9%, због повећања цијена у групи Храна и пиће у угоститељским објектима од 7,9%.

Слиједи одјељак *Рекреација и култура* са процентом повећања од 5,8%, усљед виших цијена у групи Услуге за кућне љубимце од 15,2% и Услуге за рекреацију и спорт од 14,5%, затим одјељак *Алкохолна пића и дуван* са растом од 3,8%, усљед виших цијена у групи Дуван од 4,7%, потом оодјељак *Остали производи и услуге* са повећањем од 3,6%, због поскупљења у групи Услуге личне хигијене од 10,1%.

Раст цијена од 2,8% забиљежен је у одјељку *Образовање,* усљед поскупљења у групи Предшколско образовање од 10,8%, слиједи одјељак *Становање* са повећањем од 2,2%, усљед виших цијена у групи Остале услуге везане за стамбене јединице од 9,6%,док је повећање од 1,6% забиљежено у одјељку *Намјештај и покућство* због поскупљења у групи Теписи и др. подне простирке од 4,5%. У одјељку *Комуникације* цијене су остале на истом нивоу.

Ниже цијене на годишњем нивоу, у августу 2025. године, забиљежене су у одјељку *Одјећа и обућа* 3,8%, усљед сезонских снижења конфекције и обуће током године и у одјељку *Превоз* 2,4%, усљед смањења цијена у групи Мотоцикли од 9,2% и Карте за авио превоз од 7,8%

Графикон 2. Мјесечна и годишња инфлација

**Календарски прилагођена индустријска производња (I-VIII 2025/I-VIII 2024) мања за 4,4%**

Календарски прилагођена индустријска производња у Републици Српској у периоду јануар-август 2025. године у поређењу са истим периодом 2024. године мања je за 4,4%. Десезонирана индустријска производња у Републици Српској у августу 2025. године у поређењу са јулом 2025. године мања је за 6,8%. Календарски прилагођена индустријска производња у августу 2025. године, у поређењу са августом 2024. године, мања је за 6,0%.

Графикон 3. Индекси индустријске производње, август 2021 – август 2025. (∅2021=100)

**Број запослених у индустрији (VIII 2025/VII 2025) мањи 0,5%**

Број запослених у индустрији у августу 2025. године у односу на јул исте године мањи је за 0,5%. Број запослених у индустрији у августу 2025. године у односу на просјек 2024. године мањи је за 3,1% и у односу на исти мјесец претходне године мањи је за 2,5%.

**У периоду I-VIII 2025. извоз порастао за 7,0%, а увоз за 2,6%**

У периоду јануар - август 2025. године остварен је извоз у вриједности од три милијарде 474 милиона КМ, што је за 7,0% више него у периоду јануар - август 2024. године, те увоз у вриједности од четири милијарде 933 милиона КМ, што је за 2,6% више него у периоду јануар - август 2024. године, док је проценат покривености увоза извозом износио 70,4%.

У августу 2025. године остварен је извоз у вриједности од 370 милиона КМ, што је за 4,7% више него у августу 2024. године, те увоз у вриједности од 562 милиона КМ, што је за 5,3% мање него у августу 2024. године, док је проценат покривености увоза извозом износио 65,8%.

У погледу географске дистрибуције робне размјене Републикe Српскe са иностранством, у периоду јануар - август 2025. године, највише се, од укупно оствареног извоза, извозило у Хрватску и то у вриједности од 617 милиона КМ (17,8%) и у Србију 592 милиона КМ (17,0%). У истом периоду, највише се, од укупно оствареног увоза, увозило из Србије и то у вриједности од 896 милиона КМ (18,2%) и из Италије, у вриједности од 681 милион КМ (13,8%).

Посматрано по групама производа, у периоду јануар - август 2025. године, највеће учешће у извозу остварује електрична енергија са 348 милиона КМ, што износи 10,0% од укупног извоза, док највеће учешће у увозу остварују нафтна уља и уља добијена од битуменозних минерала (осим сирових), са укупном вриједношћу од 316 милиона КМ, што износи 6,4% од укупног увоза.

хиљ. КМ

2024

2025

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:**  |
| **Статистика рада**Биљана Глушацbiljana.glusac@rzs.rs.ba |
| **Статистика цијена** Жељка Драшковићzeljka.draskovic@rzs.rs.ba |
| **Статистика индустрије и рударства** Андреа Ерак-Латиновићandrea.erak@rzs.rs.ba;  |
| **Статистика спољне трговине** мр Сања Стојчевић Увалићsanja.stojcevic@rzs.rs.ba |

|  |
| --- |
|  |
| Саопштење припремио Огњен Игњић, стручни савјетник за међународне пројекте и сарадњу |
| Дарко Милуновић, директор Завода, главни уредникРепублика Српска, Бања Лука, Владике Платона ббИздаје Републички завод за статистикуСаопштење је објављено на Интернету, на адреси: www.rzs.rs.baтел. +387 51 332 700; E-mail: [stat@rzs.rs.ba](file:///%5C%5Ckordun%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5CHVIF4827%5Cstat%40rzs.rs.ba)**Приликом коришћења података обавезно навести извор** |